和林艾軒城山國清塘韵
作者：陳士楚
朝代：宋

paragraphs: 山光一洗紅塵眼，長松夾道摇青繖。
回頭下瞰百川溶，亭皋小立淩剛風。
傑閣玲瓏朱綠戶，何年蓬萊移左股。
山僧見客不斂眉，梵唄琅琅應魚鼓。
欲携三尺彈龜山，淳風一去不復還。
仞牆草長章逢少，幾百年來風月閑。
嗟哉賢聖遠復遠，天高地下日易晚。